Source: https://web.archive.org/web/20080325134628/http:/www.argesfc.ro/
Timestamp: 2019-07-20 06:01:41+00:00

Document:
Fotbal Club Arges Pitesti - Site Oficial
28 Oct 2006 - 30 May 2019
Rm. Valcea - FC Arges 1-1
FC Arges a terminat la egalitate scor 1-1 meciul jucat in deplasare cu Rm.Valcea. Golul alb-violetilor a fost marcat in minutul 15 de Cosmin Nastasie.
22 Martie 2008 Forum
Daniel Balasa: "Mandru sa fiu capitan"
In lipsa lui Iulian Crivac care este accidentat, capitan de echipa este fundasul Daniel Bălaşa: " Să fii căpitanul echipei FC Argeş este o mândrie, dar şi o responsabilitate în plus. Oricum noi formăm un colectiv unit, important e să jucăm bine şi să câştigăm(...) Ne aşteaptă un meci destul de greu, cu o echipă destul de bună, care şi-a dorit promovarea de la începutul campionatului. Sper ca cel mai bun să câştige, iar aceia să fim noi.(...)Mi-aduc aminte că în tur am contribuit şi eu la victoria cu 4-0, prin cele două goluri marcate, dar acum nu contează cine înscrie, important e să învingem".
Tanarul capitan este fericit ca a ales sa vina la FC Arges si ca participa la promovarea echipei: "Ştiam atunci când am semnat contractul că FC Argeş este o echipă bună, de tradiţie, care a făcut multe pentru fotbaul românesc. Sunt bucuros că am ajuns aici, că am avut rezultate, că suntem pe primul loc şi că avem şanse foarte mari să promovăm. Dar nu contează numai să promovăm, ci să facem şi o figură frumoasă în Liga I".
21 Martie 2008 Forum
"Dacă îi batem, i-am scos din cursă"
: În tur, FC Argeş i-a administrat echipei vâlcene o bătaie zdravănă: 4-0!
Prima provocare pentru noul antrenor al Argeşului a trecut fără emoţii, victoria cu FCM Reşiţa nefiind pusă la îndoială de nimeni. În schimb, a doua provocare este cea mai importantă, iar Dragoş Radu are ocazia de a da o lovitură mare în noua sa carieră de antrenor. Aflată la opt puncte distanţă de CSM Rm. Vâlcea, echipa FC Argeş poate s-o scoată de tot din calculele promovării dacă va învinge sâmbătă, pe terenul din Zăvoi. La această stare de fapt a contribuit şi rezultatul din etapa trecută, când Vâlcea a pierdut cu 2-1 la Mediaş. "Rezultatul dintre Gaz Metan Mediaş şi CSM Rm. Vâlcea este cât de cât bun pentru noi. În primul rând, Vâlcea a rămas la opt puncte diferenţă de noi, dar pe de altă parte Gaz Metan se păstrează în <coasta> noastră. Sper să câştigăm sâmbătă la Vâlcea, este un meci capital pentru că o victorie a noastră i-ar scoate definitiv din calculele promovării pe ei. Este ultima şansă a lor, să ne bată pe noi, astfel că mă aştept să ne atace din start şi să ne supună unei presiuni foarte mari", a declarat antrenorul Dragoş Radu.
Derby-ul se joacă sâmbătă, în direct la Sport.ro
Postul de televiziune Sport.ro va transmite în direct meciul CSM Rm. Vâlcea - FC Argeş, derby-ul acestei etape a Ligii secunde, cel care poate hotărî în mare măsură promovatele din această serie. Partida se va juca sâmbătă 22 martie, de la ora 11.
18 Martie 2008 Forum
"Susţine Echipa Locală"
Galeria a declanşat o campanie unică: "Susţine Echipa Locală"
"FC Argeş merită să joace cu stadionul plin"
# Prin această campanie se vrea apropierea suporterilor de echipa FC Argeş
Dacă în următoarele zile veţi vedea pe stradă câţiva tineri îmbrăcaţi în tricouri violete, împărţind diferite materiale promoţionale şi încercând să stea de vorbă cu oamenii, nu-i ocoliţi! Sunt membrii galeriei Violet Republic, care vor să vă convingă să veniţi la stadion, la meciurile echipei FC Argeş. Dacă sunteţi microbist, ascultaţi-i şi veţi vedea că au dreptate atunci când vă cheamă la stadion... Dacă nu vă place sportul, luaţi un pliant şi un tricou şi daţi-l mai departe fraţilor, copiilor, nepoţilor sau altor rude... Numai aşa FC Argeş îşi va recâştiga suporterii de odinioară şi va juca din nou cu stadioanele pline!
18 Martie 2008 Detalii
FC Arges - CSM Resita 2-0
FC Arges a castigat azi meciul jucat pe teren propriu contra celor de la FCM Resita scor 2-0. Cele doua goluri ale alb-violetilor au fost marcate de Adrian Iordache, ambele in prima repriza.
15 Martie 2008 Forum
FC Arges - CSM Resita
Astăzi, de la ora 11 pe stadionul "Nicolae Dobrin" este ora marelui debut în cariera de antrenorat pentru Dragoş Radu, noul tehnician al echipei care va trebui să ducă obiectivul clubului la bun sfârşit, promovarea în Liga I. Întâlnirea de azi cu FCM Reşiţa este parafrazată de trei cuvinte cheie: Revanşă, debut şi spectacol. În primul rând, alb-violeţii trebuie să se gândească la revanşă, FCM Reşiţa fiind una dintre cele trei echipe care i-au administrat Argeşului o înfrângere.
15 Martie 2008 Detalii
Mesaj de la patronul Cornel Penescu către suporteri
Acţionarul majoritar al clubului FC Argeş, Cornel Penescu, a dorit să transmită suporterilor echipei FC Argeş, care au criticat zilele acestea îndepărtarea lui Ionuţ Badea de la prima echipă, că schimbarea a fost făcută numai spre binele echipei: "Ştiu că în ultimele zile am fost criticat de suporteri pentru schimbarea făcută. Chiar dacă mi-au adresat foarte multe injurii, unele cu cuvinte mai puţin ortodoxe, sunt convins că au făcut-o din dragoste pentru FC Argeş şi le mulţumesc că sunt alături de echipă. Eu sper să fie la fel şi în continuare, dar în acelaşi timp să aibă încredere că ceea ce fac, fac pentru binele lui FC Argeş".
Suporterii sunt foarte optimisti
Fanii alb-violeţilor aşteaptă cu încredere meciul de sâmbătă al lui FC Argeş, contra echipei FCM Reşiţa, o formaţie care a fost pe punctul de a se desfiinţa cu puţin timp înainte de debutul acestui retur. De altfel, din cauza unor probleme financiare FCM Reşiţa nici măcar nu a fost programată în campionat în prima etapă a returului, pierzând cu scorul de 3-0 la "masa verde" meciul pe care trebuia să-l dispute contra echipei Industria Sârmei Câmpia Turzii. Suporterii Argeşului s-au exprimat în termeni siguri vizavi de victoria pe care o va obţine FC Argeş sâmbătă. Ultravioleţii au avansat şi câteva rezultate, de 3-0, 4-0 sau chiar 14-0! Oricum, suporterii nici nu se gândesc ca FC Argeş să nu-şi ia revanşa pentru înfrângerea din tur: "Singura necunoscută în acest meci este diferenţa de scor", spun la unison fanii alb-violeţi
Ionut Badea inlocuit cu Dragos Radu
Începutul neconvingător al echipei FC Argeş din retur i-a fost fatal antrenorului principal Ionuţ Badea, care a fost schimbat ieri din funcţie de acţionarul majoritar al clubului, Cornel Penescu. Badea a rămas în structurile grupării alb-violete, fiind numit antrenor al echipei a treia. În locul său la prima echipă a fost promovat secundul Dragoş Radu, care va rămâne în acest post cel puţin până la finalul sezonului, a dat asigurări Cornel Penescu.
11 Martie 2008 Detalii
Drobeta Turnu Severin - FC Arges 2-1
9 Martie 2008 Foto
FC Drobeta - FC Arges Pitesti
Meciul se joacă duminică, de la ora 11, şi va fi transmis în direct de Sport.ro
Duminică, de la ora 11, FC Argeş va disputa primul meci din deplasare din retur, la Severin cu FC Drobeta. Deşi este nou-promovată, echipa antrenată de Marin Bucurescu s-a descurcat foarte bine pe teren propriu, acolo unde "au îngenunchiat" Gaz Metan Mediaş şi Jiul, iar CSM Rm. Vâlcea nu a plecat cu toate punctele. Din cele nouă partide jucate, şapte au fost victorii şi doar două egaluri, motiv de îngrijorare pentru antrenorul Ionuţ Badea. De partea cealaltă, piteştenii sosesc la Severin după trei victorii consecutive, toate la zero, astfel că şi Marin Bucurescu priveşte cu teamă întâlnirea. Considerată a fi derby-ul etapei, partida a fost mutată duminică, pentru a fi transmisă în direct de postul de televiziune Sport.ro!.
8 Martie 2008 Forum
"Cel mai greu meci de până acum"
După 18 meciuri disputate în Liga a II-a, a venit timpul ca FC Argeş să întâlnească cel mai puternic adversar de până acum, este părere antrenorul celei mai iubite echipe din judeţ, Ionuţ Badea. FC Drobeta Tr. Severin este echipa care a pierdut cele mai puţine puncte pe teren propriu în acest campionat, din Seria a doua, în afară de FC Argeş. În ciuda faptului că este o nou-promovată, adversara de duminică a piteştenilor s-a menţinut foarte mult timp în plutonul fruntaş, tocmai graţie acestor rezultate foarte bune obţinute pe teren propriu: "Dacă ar fi avut un start mai bun, s-ar fi bătut la promovare.
7 Martie 2008 Detalii
Conferinta de presa FC Arges Pitesti
6 Martie 2008 Forum
Dulcea vizează titlul de golgeter al Ligii a II-a
Cu golul marcat sâmbăta trecută împotriva echipei CF Liberty Salonta, Adrian Dulcea a ajuns la cota 13 a reuşitelor din acest sezon, egalându-l în fruntea clasamentului golgeterilor pe "gazistul" Boaru. Atacantul echipei FC Argeş a mai reuşit, grazie golului din prima etapă a returului, să îşi depăşească de data aceasta un record personal: cel al golurilor marcate într-un campionat.
6 Martie 2008 Detalii
Ne arbitreaza Deaconu
Comisia Centrală a Arbitrilor (CCA) l-a desemnat pe bucureşteanul Alexandru Deaconu să conducă meciul pe care FC Argeş îl va disputa la Severin, în cadrul celei de-a doua etape a returului. Interesant este că Deaconu este printre cei şapte arbitri FIFA nominalizaţi de către CCA, deci este unul dintre cei mai buni arbitri români. Alexandru Deaconu a mai condus pe FC Argeş într-un meci în actualul sezon de Liga a II-a, şi tot în deplasare: cu Unirea Alba Iulia, scor 0-0.
Arbitri la meciul FC Drobeta - FC Argeş
# Arbitru: Alexandru Deaconu (Bucureşti)
# Arbitri asistenţi: Florin Ungureanu şi Bogdan Velicu (ambii din Bucureşti)
# Arbitru de rezervă: Dorin Voinea (Reşiţa)
5 Martie 2008 Forum
Duminica, Doman revine acasa
Pentru unul dintre jucătorii de bază ai Argeşului, meciul din etapa viitoare a campionatului ligii secunde are o însemnătate deosebită! Cătălin Doman este născut la Drobeta Turnu Severin, acolo unde a şi deprins tainele fotbalului şi a învăţat primele "şmecherii" cu mingea. Doman, titular incontestabil în tur, dar doar rezervă la primul joc oficial din anul 2008, are ocazia astfel să joace pentru prima oară "acasă", după ce în anul 2001 a fost remarcat de Mihai Ianovschi junior şi adus de la Severin la FC Argeş. "La vârsta de 10 ani, mă săturasem să bat mingea în spatele blocului şi m-am înscris la un club de fotbal în oraşul meu natal, Drobeta Turnu Severin. Mi-a plăcut fotbalul! În 2001, pe când aveam 13 ani, am jucat cu echipa mea de la Severin un amical cu FC Argeş. Antrenor la FC Argeş era Mihăiţă Ianovschi, m-a văzut, i-a plăcut cum jucam şi m-a luat la Piteşti", a declarat recent pentru Forza Viola Cătălin Doman, fotbalist care a strâns deja trei meciuri în Liga I pentru FC Argeş.
4 Martie 2008 Forum

References: CSM 
 CSM 
 CSM 
 CSM 
 CSM 
 CSM